Document ID: 32010D0731

KOMMISSIONENS AFGØRELSE
af 30. november 2010
om opstilling af et spørgeskema til benyttelse ved aflæggelse af rapport om gennemførelse af Europa-Parlamentets og Rådets direktiv 2000/76/EF om forbrænding af affald
(meddelt under nummer K(2010) 8279)
(EØS-relevant tekst)
(2010/731/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2000/76/EF af 4. december 2000 om forbrænding af affald (1), særlig artikel 15, og
ud fra følgende betragtninger:
(1)
Et første spørgeskema til benyttelse ved aflæggelse af rapport om gennemførelse af direktiv 2000/76/EF om forbrænding af affald blev opstillet ved Kommissionens beslutning 2006/329/EF (2). Dette spørgeskema vedrørte rapporteringsperioden 2006-2008.
(2)
På grundlag af erfaringerne med gennemførelsen af direktiv 2000/76/EF og anvendelsen af det første spørgeskema bør der opstilles et nyt spørgeskema for perioden 2009-2011. For at skabe klarhed bør beslutning 2006/329/EF udskiftes.
(3)
Foranstaltningerne i denne afgørelse er i overensstemmelse med udtalelse fra det udvalg, som blev nedsat ved artikel 6 i Rådets direktiv 91/692/EØF af 23. december 1991 om standardisering og rationalisering af rapporterne om gennemførelse af en række miljødirektiver (3) -
VEDTAGET DENNE AFGØRELSE:
Artikel 1
1. Medlemsstaterne benytter spørgeskemaet i bilaget ved aflæggelse af rapport om gennemførelsen af direktiv 2000/76/EF.
2. Rapporterne omfatter perioden fra den 1. januar 2009 til den 31. december 2011.
Artikel 2
Beslutning 2006/329/EF ophæves.
Artikel 3
Denne afgørelse er rettet til medlemsstaterne.
Udfærdiget i Bruxelles, den 30. november 2010.

Labels: 12
15
20